**Ministru kabineta noteikumu projekta**

**“Grozījumi Ministru kabineta 2017.gada 8.augusta noteikumos Nr.468 “Noteikumi par atsevišķiem muitas kontroles veidiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2017.gada 8.augusta noteikumos Nr.468 “Noteikumi par atsevišķiem muitas kontroles veidiem”” (turpmāk - noteikumu projekts) mērķis ir nodrošināt ar Ministru kabineta 2019. gada 14. augusta rīkojuma Nr. 401 “Par konceptuālo ziņojumu “Par līdzšinējā regulējuma izvērtējumu attiecībā uz intelektuālā īpašuma tiesību aizsardzību muitas jomā”” (turpmāk – MK rīkojums Nr. 401) 2. punktu atbalstīto konceptuālā ziņojuma “Par līdzšinējā regulējuma izvērtējumu attiecībā uz intelektuālā īpašuma tiesību aizsardzību muitas jomā” (turpmāk - Konceptuālais ziņojums) IV sadaļā ietverto pasākumu nodrošināšanu nacionālajā regulējumā, tādejādi īstenojot Muitas likuma 14.5 pantā[[1]](#footnote-1) noteikto deleģējumu Ministru kabinetam.Saskaņā ar Muitas likuma pārejas noteikumu 15.punktu[[2]](#footnote-2), noteikumu projektam jāstājas spēkā 2021.gada 1.septembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekta pamatojums ir likumprojekta “Grozījumi Muitas likumā” (1016/Lp13) 6.pants, ar kuru Muitas likums tiek papildināts cita starpā ar jaunu 14.1 pantu un 14.5 pantu. Minētie panti Muitas likumā tika iekļauti, ievērojot ar MK rīkojuma Nr. 401 2.punktu atbalstīto Konceptuālā ziņojuma IV sadaļā ietverto pasākumu nodrošināšanas nepieciešamību nacionālajā regulējumā, paredzot veikt grozījumus gan Muitas likumā, gan arī Ministru kabineta 2017. gada 8. augusta noteikumos Nr. 468 “Noteikumi par atsevišķiem muitas kontroles veidiem” (turpmāk – MK noteikumi Nr.468). Likumprojekts “Grozījumi Muitas likumā” izsludināts Valsts sekretāru 2020. gada 23. jūlija sanāksmē (prot. Nr.29 8.§ VSS-598) un izskatīts 2021.gada 18.marta Ministru kabineta sēdē (TA-418). 2021.gada 29.aprīlī likumprojekts “Grozījumi Muitas likumā” (Nr.1016/Lp13) pieņemts Saeimā 1.lasījumā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā nozares asociāciju iniciatīvu un aicinājumu izvērtēt iespēju normatīvajā regulējumā noteikt, ka strīdus par intelektuālā īpašuma tiesību pārkāpumu risina civilprocesuālā kārtībā, sadarbojoties Finanšu ministrijai, Tieslietu ministrijai un Satiksmes ministrijai tika izstrādāts atbilstošs Konceptuālais ziņojums[[3]](#footnote-3). Ar MK rīkojuma Nr. 401 2. punktu tika atbalstīti Konceptuālā ziņojuma IV sadaļā ietvertie pasākumi, lai nodrošinātu Konceptuālā ziņojuma III sadaļā ietvertā 2. risinājuma ieviešanu, proti, atsevišķos gadījumos saglabāt līdzšinējo praksi, ka attiecībā uz muitas kontrolei pakļautajām precēm, par kurām ir aizdomas, ka ar tām pārkāpj intelektuālā īpašuma tiesības, Valsts ieņēmumu dienests (turpmāk – VID) uzsāk administratīvo procesu, savukārt noteiktos gadījumos strīdu par intelektuālā īpašuma tiesību pārkāpumu risināt civilprocesuālā kārtā, vienlaikus veicot atsevišķus uzlabojumus normatīvajā regulējumā. Ņemot vērā minēto, tika izstrādāts likumprojekts “Grozījumi Muitas likumā” (1016/Lp13)[[4]](#footnote-4), nosakot VID kompetenci intelektuālā īpašuma tiesību strīdu izšķiršanā atbilstoši Konceptuālajā ziņojumā minētajam, kā arī reglamentējot muitas kontroles pasākumus intelektuālā īpašuma tiesību aizsardzībai un personas rīcību gadījumos, kad tiesā ir iesniegts prasības pieteikums par tiesvedības uzsākšanu par viltotām precēm vai pieteikums par pagaidu aizsardzības līdzekļa noteikšanu pirms prasības celšanas tiesā par minētajām precēm. Atsevišķu jautājumu noteikšana tiek deleģēta Ministru kabinetam.Ar likumprojektu “Grozījumi Muitas likumā” (1016/Lp13), Muitas likums tiek papildināts ar jaunu 14.2 pantu, kas nosaka rīcību gadījumos, kad tiesā ir iesniegts prasības pieteikums vai pieteikums par pagaidu aizsardzības līdzekļa noteikšanu pirms prasības celšanas tiesā. Minētā likuma norma attieksies uz gadījumiem, kad muitas iestādei radīsies aizdomas, ka ir viltotas muitas kontrolei pakļautās preces, uz kurām neattiecas regulas Nr. 2015/2446 135. līdz 141. panta un 144. panta nosacījumi. Šādos gadījumos to, vai tiek pārkāptas intelektuālā īpašuma tiesības, noteiks tiesa.Savukārt ar Muitas likuma 14.1 pantu tiks noteikta VID kompetence un muitas kontroles pasākumi intelektuālā īpašuma tiesību aizsardzībai attiecībā uz muitas kontrolei pakļautām precēm, uz kurām attiecas regulas Nr. 2015/2446 135. līdz 141. panta un 144. panta nosacījumi.Saskaņā ar Muitas likuma 14.1 pantu, ja muitas kontrolei pakļauto preču, uz kurām attiecas regulas Nr. 2015/2446 135. līdz 141. panta un 144. panta nosacījumi, deklarētājs vai valdītājs saskaņā ar Regulas Nr. 608/2013[[5]](#footnote-5) 23. panta 3. punktu ir iesniedzis VID rakstiskus iebildumus pret preču iznīcināšanu, VID, pamatojoties uz lēmuma saņēmēja[[6]](#footnote-6) sniegtu apstiprinājumu par intelektuālā īpašuma tiesību pārkāpumu[[7]](#footnote-7) un citiem lietā esošiem pierādījumiem, izvērtē intelektuālā īpašuma tiesību pārkāpuma esību attiecībā uz minētajām precēm. Ja VID konstatē intelektuālā īpašuma tiesību pārkāpumu, VID saskaņā ar regulas Nr. 952/2013 198. panta 1. punkta “b” apakšpunkta “iv” punktu pieņem lēmumu par preču, ar kurām tiek pārkāptas intelektuālā īpašuma tiesības, nodošanu iznīcināšanai lēmuma saņēmējam. Attiecīgi Muitas likuma 14.5 panta pirmā, otrā, trešā un ceturtā daļa paredz Ministru kabinetam noteikt (1) kārtību, kādā īsteno muitas kontroles pasākumus intelektuālā īpašuma tiesību aizsardzībai; (2) lēmuma, ar kuru tiek apstiprināts lūgums muitas iestādei rīkoties attiecībā uz precēm, par kurām ir aizdomas, ka ar tām tiek pārkāptas intelektuālā īpašuma tiesības, saņēmēja pienākumus muitas kontroles pasākumu īstenošanas procesā; (3) lēmuma saņēmēja apstiprinājumā par intelektuālā īpašuma tiesību pārkāpumu norādāmo informāciju; (4) kārtību, kādā lēmuma saņēmējs regulas Nr. 608/2013 izpratnē sedz izdevumus par izlaišanai apturēto vai izturēto preču glabāšanu un iznīcināšanu un nosaka šo izdevumu apmēru. Ņemot vērā Muitas likuma 14.5 panta pirmajā, otrajā, trešajā un ceturtajā daļā doto uzdevumu Ministru kabinetam, nepieciešams atbilstoši pilnveidot MK noteikumu Nr. 468 II.nodaļu atbilstoši Konceptuālā ziņojuma saturam, kā arī Muitas likuma 14.1 panta saturam un Ministru kabinetam dotajam deleģējumam. Papildus, ar noteikumu projektu MK noteikumos Nr. 468 tiek iekļauta jauna nodaļa, atbilstoši Muitas likuma 14.5 panta piektajā un sestajā daļā Ministru kabinetam dotajam deleģējumam paredzot preču paraugu izņemšanas un atdošanas kārtību. MK noteikumu Nr. 468 II.nodaļā tiek saglabāta līdzšinējā prakse attiecībā uz (1) nekomerciāliem un nelielas vērtības komerciāliem sūtījumiem, kas saņemti pa pastu vai izmantojot kurjerpasta pakalpojumus un uz kuriem attiecas regulas Nr. [2015/2446](http://eur-lex.europa.eu/eli/reg_del/2015/2446/oj/?locale=LV)[[8]](#footnote-8)  135.-141. panta un 144. panta nosacījumi. To piegādi nodrošina VAS “Latvijas Pasts”, kas ir universālā pasta pakalpojuma sniedzējs, un eksprespasta vai kurjerpasta pakalpojumu sniedzēji, piemēram, SIA “TNT Latvia”, SIA “DHL Latvia”, SIA “EKL/LS” (“UPS” pilnvarotais pārstāvis Latvijā), “FedEx Express” (“Federal Express Corporation” filiāle Latvijā) u.c.; kā arī uz (2) precēm, kas tiek deklarētas mutiski[[9]](#footnote-9).**1.** Ar **noteikumu projekta 1.1. punktu** tiek veikti grozījumi MK noteikumu Nr. 468 izdošanas tiesiskajā pamatojumā. Šobrīd MK noteikumi Nr. 468 izdoti saskaņā ar Muitas likuma 14. panta otrās daļas 2.[[10]](#footnote-10), 3.[[11]](#footnote-11) un 4.punktu[[12]](#footnote-12).Ar likumprojekta “Grozījumi Muitas likumā” (1016/Lp13) 5.pantu no Muitas likuma tiek izslēgts 14. panta otrās daļas 2. punkts, pārnesot to uz Muitas likuma 14.5 panta pirmo, otro, trešo un ceturto daļu. Papildus, Muitas likuma 14.5 panta piektā un sestā daļa paredz deleģējumu Ministru kabinetam noteikt preču paraugu izņemšanas un atdošanas kārtību (minētā kārtība iekļauta noteikumu projekta 11. punktā). Ņemot vērā minēto, jaunā redakcijā tiek izteikta norāde uz noteikumu izdošanas tiesisko pamatu izdoti MK noteikumi Nr. 468. **2.** Ar **noteikumu projekta 1.2. punktu** jaunā redakcijā tiek izteikts MK noteikumu Nr. 468 1. punkts atbilstoši Muitas likuma 14.5 pantā paredzētajām deleģējumam. Tiek saglabāts arī jau spēkā esošais Muitas likuma 14.panta otrās daļas 3. un 4. punktā paredzētais deleģējums Ministru kabinetam noteikt kārtību, kādā muitas amatpersona aptur transportlīdzekli Latvijas Republikas muitas teritorijā muitas kontroles veikšanai un nogādā transport­līdzekli muitas iestādē muitas kontroles veikšanai, kā arī tehniskās prasības preču identifikācijas līdzekļiem, kā arī to izmantošanas kārtību (MK noteikumu Nr. 468 trešā un ceturtā nodaļa, kurās precizējumi netiek veikti). **3.** Ar **noteikumu projekta 1.3. punktu** tiek veikts redakcionāla rakstura precizējums MK noteikumu Nr. 468 otrajā punktā, saīsinot Regulas Nr. 608/2013 nosaukumu, jo pilnais nosaukums tiks izteikts MK noteikumu Nr. 468 1.4. apakšpunktā.**4.** Ar **noteikumu projekta 1.4. punktu** tiek redakcionāli precizēts MK noteikumu Nr. 468 9. punkts atbilstoši Muitas likuma 14.1 panta saturam. Noteikumu projekta 1.4. punkts jāskata kopsakarā ar Muitas likuma 14.1 pantu, kā arī ar regulas Nr.608/2013[[13]](#footnote-13) 23. panta 3. punktu. Regula Nr. 608/2013 nosaka muitas iestādes uzdevumus intelektuālā īpašuma tiesību aizsardzības jomā, proti, muitai ir tiesības apturēt tādu preču izlaišanu, par kurām ir aizdomas, ka ar tām tiek pārkāptas tiesības uz intelektuālo īpašumu. Atbilstoši Regulā Nr. 608/2013 noteiktajam, atzinumu par to, vai prece pārkāpj intelektuālā īpašuma tiesības, sniedz konkrēto intelektuālā īpašuma tiesību īpašnieks vai tā pilnvarotais pārstāvis[[14]](#footnote-14), jo tikai tiesību īpašnieks vai viņa oficiālais pārstāvis ir tiesīgs noteikt, vai prece ir viltojumus. Katrs zīmola īpašnieks ir iestrādājis vairākas nianses, pēc kurām var noteikt, vai prece, iespējams, ir viltota, bet šīs nianses neatklāj publiski, lai šādu informāciju nevarētu izmantot ļaunprātīgi. Regulas Nr. [608/2013](http://eur-lex.europa.eu/eli/reg/2013/608/oj/?locale=LV) 23. panta 3. punkts nosaka, ka intelektuālā īpašuma tiesību īpašnieks uzsāk tiesvedību, lai noteiktu, vai ir pārkāptas intelektuālā īpašuma tiesības. Šis intelektuālā īpašuma tiesību īpašnieka ar regulu noteiktais pienākums attiecas uz tiem gadījumiem, kad muitas iestādei radušās aizdomas, ka ar preci (neatkarīgi no tā, vai ir piemērota muitas procedūra vai nav) varētu būt pārkāptas intelektuālā īpašuma tiesības, līdz ar to muitas iestāde aptur preces izlaišanu vai aiztur to un attiecīgi par šo faktu paziņo preces deklarētājam un intelektuālā īpašuma tiesību īpašniekam, vienlaikus arī aicinot sniegt viedokli, vai minētās personas piekristu iznīcināt preci. Saskaņā ar regulas Nr. [608/2013](http://eur-lex.europa.eu/eli/reg/2013/608/oj/?locale=LV) 23. panta 3. punkta nosacījumiem gadījumā, ja preces deklarētājs nepiekrīt iznīcināt preci (par kuru muitas iestādei radušās aizdomas, ka ar to tiek pārkāptas intelektuālā īpašuma tiesības), muitas iestādei par to nekavējoties jāinformē intelektuālā īpašuma tiesību īpašnieks. Saskaņā ar Muitas likuma 14.1 pantu, ja muitas kontrolei pakļauto preču, uz kurām attiecas regulas Nr. 2015/2446 135. līdz 141. panta un 144. panta nosacījumi, deklarētājs vai valdītājs saskaņā ar regulas Nr. 608/2013 23. panta 3. punktu ir iesniedzis VID rakstiskus iebildumus pret preču iznīcināšanu, VID, pamatojoties uz lēmuma saņēmēja sniegtu apstiprinājumu par intelektuālā īpašuma tiesību pārkāpumu un citiem lietā esošiem pierādījumiem, izvērtē intelektuālā īpašuma tiesību pārkāpuma esību attiecībā uz minētajām precēm. Lēmuma saņēmēja apstiprinājumā norādāmo informāciju nosaka MK noteikumu Nr. 468 9.punkts, proti, ja preču deklarētājs vai valdītājs VID ir iesniedzis rakstiskus iebildumus pret preču iznīcināšanu, lēmuma saņēmējs regulas Nr. [608/2013](http://eur-lex.europa.eu/eli/reg/2013/608/oj/?locale=LV) 23. panta 3. punktā noteiktajā termiņā, iesniedz VID apstiprinājumu par intelektuālā īpašuma tiesību pārkāpumu, kurā norāda intelektuālā īpašuma tiesības, kuras ir pārkāptas, kā arī apstākļus un pazīmes, kas liecina, ka izlaišanai apturētās vai aizturētās preces atbilst regulas Nr. [608/2013](http://eur-lex.europa.eu/eli/reg/2013/608/oj/?locale=LV) 2. panta 7. punktā noteiktajai definīcijai.Pēc šāda apstiprinājuma saņemšanas, VID, saskaņā ar Muitas likuma 14.1 pantā noteikto, izvērtē intelektuālā īpašuma tiesību pārkāpuma esību attiecībā uz minētajām precēm. Ja izvērtēšanā VID konstatē intelektuālā īpašuma tiesību pārkāpumu, VID saskaņā ar regulas Nr. 952/2013[[15]](#footnote-15) 198. panta 1. punkta “b” apakšpunkta “iv” punktu pieņem lēmumu par preču, ar kurām tiek pārkāptas intelektuālā īpašuma tiesības, nodošanu iznīcināšanai lēmuma saņēmējam. Regulas Nr. 952/2013 198. pants paredz iespēju muitas iestādei konfiscēt preces uz kurām attiecas aizliegumi vai ierobežojumi. Ņemot vērā, ka uz preci ar kuru tiek pārkāptas intelektuālā īpašuma tiesības attiecas aizliegumi vai ierobežojumi, muitas iestāde atbilstoši Regulas Nr. 952/2013 198. pantam piemēro preču konfiskāciju.**5.** Ar **noteikumu projekta 1.5. punktu** tiek svītrots MK noteikumu Nr. 468 12. punkts, saskaņā ar kuru VID pieņem lēmumu administratīvā pārkāpuma lietā, ja ir konstatētas administratīvā pārkāpuma pazīmes. Tā kā ar likumprojekta “Grozījumi Muitas likumā” (Nr. 1016/Lp13) 9. pantu tiek izpildīts MK rīkojumā Nr. 401 noteiktais[[16]](#footnote-16), izslēdzot Muitas likuma 29. panta 15. daļā paredzēto administratīvo atbildību par viltotu vai pirātisku preču laišanu brīvā apgrozībā, šāds lēmums turpmāk netiks pieņemts. Minētā iemesla dēļ ar **noteikumu projekta 1.10.punktu** tiek svītrots MK noteikumu Nr. 468 22. punkts un 23. punkts, kas paredz kārtību, kādā lēmuma saņēmējs sedz izdevumus par tādu preču uzglabāšanu un iznīcināšanu, kuras konfiscētas ar lēmumu administratīva pārkāpuma lietā. **6. Noteikumu projekta** **1.9. punkts** precizē MK noteikumu Nr. 468 19. punkta saturu, to papildinot ar atrunu, ka, ja aizņemtā platība ir mazāka par 1m2, glabāšanas izmaksas aprēķina par 1m2 aizņemtās platības.Šobrīd MK noteikumu Nr. 468 19. punkts nosaka, ka glabāšanas izmaksas par 1 m2 vai mazāk par 1 m2 aizņemtās platības ir 6,78 *euro* mēnesī, tomēr šādas glabāšanas izmaksas nav atbilstošas pašreizējai situācijai. Pamatojoties uz faktiskajiem izdevumiem, ir veikti jauni aprēķini glabāšanas izmaksām. Glabāšanas telpu izmaksas atbilstoši pašreizējai situācijai ir 8,89 *euro* mēnesī par 1m² aizņemto platību.Minētās izmaksas tiek aprēķinātas, ņemot vērā vidējās faktiskās izmaksas, kādas VID rodas par vietas, kurā preces tiks uzglabātas nomu. “Faktiskās izmaksas” nozīmē - izmaksu summa, ko var aprēķināt pēc pilnās pašizmaksas kalkulācijas sistēmas vai faktisko mainīgo izmaksu kalkulācijas sistēmas. Piemēram, ja prece aizņem 0,75m2,tad preces uzglabāšanas izmaksas dienā būs 6,67 EUR.

|  |  |
| --- | --- |
| (8.89 EUR \* Xm2) | \* Y dienas = Z |
| 1 |

 Kur, X - faktiski aizņemtā platība, Y – uzglabāto dienu skaits, Z – summa EUR, kas maksājama par uzglabāto preci. Regulas Nr. [608/2013](http://eur-lex.europa.eu/eli/reg/2013/608/oj/?locale=LV) 29.panta 1. punkta pirmajā un otrajā daļā noteikts, ka pēc muitas dienestu pieprasījuma lēmuma saņēmējs sedz izmaksas, kas muitas dienestiem vai citām pusēm, kuras rīkojas muitas dienestu vārdā, ir radušās, sākot ar preču aizturēšanas vai to izlaišanas apturēšanas brīdi, tostarp saistībā ar to uzglabāšanu un rīcību ar tām, saskaņā ar 17. panta 1. punktu, 18. panta 1. punktu un 19. panta 2. un 3.punktu un veicot korektīvus pasākumus, piemēram, preču iznīcināšanu saskaņā ar 23. un 26. pantu. Muitas dienesti lēmuma saņēmēju, kam paziņots par preču izlaišanas apturēšanu vai preču aizturēšanu, pēc pieprasījuma informē par to, kur un kā minētās preces tiek uzglabātas, un par lēstajām izmaksām saistībā ar šajā panta daļā minēto uzglabāšanu. Informāciju par lēstajām izmaksām var izteikt laika, izstrādājumu, tilpuma, svara vai pakalpojumu vienībās – atbilstīgi preču uzglabāšanas apstākļiem un preču veidam. MK noteikumu Nr. 468 18. punktā ir noteikts, ja lēmuma saņēmējs nav pārņēmis preces atbildīgā glabāšanā atbilstoši šo noteikumu 7. punktam, tas sedz izdevumus, kas VID radušies saistībā ar izlaišanai apturēto vai aizturēto preču glabāšanu. MK noteikumu Nr. 468 19. punktā ir noteikts, ka glabāšanas izmaksas par 1 m2 aizņemtās platības ir 6,78 *euro* mēnesī, taču glabāšanas telpu izmaksas atbilstoši pašreizējai situācijai ir 8,89 *euro* mēnesī par 1m² aizņemto platību.Izmaksas aprēķina pēc faktiski aizņemtās platības. Taču konkrētajam gadījumam faktisko izmaksu pēc faktiski aizņemtās platības aprēķināšana, uzskaite, samaksas kontrole VID rada nesamērīgu administratīvo resursu patēriņu. Līdz ar to būtu nepieciešams noteikt fiksētu minimālo glabāšanas maksu, tādējādi novēršot administratīvo slogu tās aprēķināšanā, uzskaitē, samaksas kontrolē, īpaši attiecībā uz kurjerpasta un pasta sūtījumiem. Piemērojot šīs tiesību normas praksē, konstatēts, ka ir samērā sarežģīta maksājumu apmēra noteikšana, kā arī attiecībā uz tādu preču uzglabāšanu, kuras aizņem salīdzinoši nelielu platību, faktiski aprēķinātie glabāšanas izdevumi nav adekvāti izdevumu aprēķināšanā patērētajiem resursiem un tie nesedz faktiskos glabāšanas izdevumus. No MK noteikumu Nr. 468 19. punkta izriet, ka faktiski lēmuma saņēmējs sedz tikai preču uzglabāšanas izmaksas, kas ir tikai daļa no Regulas Nr. [608/2013](http://eur-lex.europa.eu/eli/reg/2013/608/oj/?locale=LV) 29.panta 1. punkta pirmajā un otrajā daļā paredzētajām uz lēmuma saņēmēju attiecināmajām izmaksām (izmaksas, kas ir radušās, sākot ar preču aizturēšanas vai to izlaišanas apturēšanas brīdi, tostarp saistībā ar to uzglabāšanu un rīcību ar tām).Piemēram, tiek uzglabāta prece, kuras dažādas dimensijas ir atšķirīgas, līdz ar to laukums (platība), ko aizņem prece, ir atkarīgs no tā, kurā no preces laukuma virsmām tiek mērīta. Turklāt neliela izmēra preces, piemēram, mobilā telefona, aizņemtā platība ir no dažiem desmitiem līdz dažiem simtiem kvadrātcentimetru, un rezultātā uzglabāšanas izmaksas tiek noteiktas 1 – 20 eurocentu apmērā. Šādas summas neatsver pat amatpersonas darbu attiecīgā rēķina sagatavošanā, nemaz nerunājot par darba izmaksām, kas saistītas ar preču pārvietošanu no muitas kontroles vietas līdz to uzglabāšanas vietai, uzglabājamo preču uzraudzību, izsniegšanu lēmuma saņēmējam iznīcināšanai, informācijas sniegšanu lēmuma saņēmējam un preču deklarētājam. **7.** Ar **noteikumu projekta 1.11. punktu** MK noteikumi Nr. 468 tiek papildināti ar jaunu II.1 nodaļu “Preču paraugu izņemšanas un atdošanas kārtība” atbilstoši Muitas likuma 14.5panta piektajā un sestajā daļā dotajam pilnvarojumam Ministru kabinetam. Preču paraugi, kas saskaņā ar Regulas Nr. 608/2013 23. panta 2. punktu izņemti ārpussavienības precēm, tiek uzskatīti par laistiem brīvā apgrozībā Savienībā, ja ir konstatēts, ka preces pārkāpj intelektuālā īpašuma tiesības. Ministru kabinets ir pilnvarots noteikt minēto preču paraugu izņemšanas kārtību, kā arī preču paraugu, kas izņemti saskaņā ar Regulas Nr. 608/2013 19. pantu, atdošanas kārtību preču deklarētājam vai valdītājam gadījumā, ja tiek konstatēts, ka preces nepārkāpj intelektuālā īpašuma tiesības.Minētā nodaļa MK noteikumos Nr. 468 iekļauta, izpildot MK rīkojumā Nr. 401 noteikto[[17]](#footnote-17), proti, veikt atbilstošus grozījumus normatīvajos aktos, lai nodrošinātu regulas Nr. [608/2013](http://eur-lex.europa.eu/eli/reg/2013/608/oj/?locale=LV) 25. panta 1. punkta "a" apakšpunkta piemērošanu.Izvērtējot nacionālo tiesisko regulējumu, kas attiecas uz Regulas Nr. [608/2013](http://eur-lex.europa.eu/eli/reg/2013/608/oj/?locale=LV) nosacījumu piemērošanu, konstatēts, ka Latvijas Republikas nacionālajā tiesiskajā regulējumā nav atrunāti nosacījumi, saskaņā ar kuriem preces var izlaist brīvā apgrozībā, lai tās varētu izmantot izpratnes veicināšanas, apmācības un izglītošanas nolūkā. Saskaņā ar Regulas Nr. [608/2013](http://eur-lex.europa.eu/eli/reg/2013/608/oj/?locale=LV) 23. panta 2. punktu pirms preču iznīcināšanas kompetentās iestādes var ņemt paraugus, ko var izmantot izglītošanas nolūkā. Savukārt Regulas Nr. [608/2013](http://eur-lex.europa.eu/eli/reg/2013/608/oj/?locale=LV) 25. panta 1. punkta "a" apakšpunkts paredz, ka preces, kas saskaņā ar 23. vai 26. pantu jāiznīcina, netiek izlaistas brīvā apgrozībā, ja vien muitas dienesti ar intelektuālā īpašuma tiesību īpašnieka piekrišanu nenolemj, ka tas ir jādara, gadījumā, ja paredzēts preces pārstrādāt vai atbrīvoties no tām nekomerciālā veidā, tostarp izmantot tās izpratnes veicināšanas, apmācības un izglītošanas nolūkā. Nosacījumus, saskaņā ar kuriem preces var izlaist brīvā apgrozībā, nosaka muitas dienesti. Noteikumu projekta **26.1 punkts** paredz, ja VID vai citai institūcijai regulas 608/2013 25. panta 1. punkta “a” apakšpunktā minētajiem nolūkiem ir nepieciešami lēmuma saņēmējam iznīcināšanai nodoto preču paraugi, VID par to informē lēmuma saņēmēju vienlaikus ar informācijas sniegšanu par lēmumu attiecībā uz preču nodošanu iznīcināšanai. Tādējādi lēmuma saņēmējam būs iespējas apsvērt, vai piekrist izsniegt preču paraugus, pirms lēmuma saņēmējs ir uzsācis darbības preču iznīcināšanai, tai skaitā pārņemšanai no personas, kura preces uzglabā.Noteikumu projekta **26.2punkts** paredz, ka VID paraugiem nepieciešamās preces no preču uzglabātāja pārņem, sastādot preču pieņemšanas – nodošanas aktu, kura vienu eksemplāru izsniedz preču uzglabātājam. Šāds regulējums nepieciešams tiesiskās skaidrības nolūkos, lai preču uzglabātājam būtu skaidra rīcība, kāda sagaidāma no VID attiecībā uz preču pārņemšanu un attaisnojuma dokumentu preču izņemšanai no uzglabātāja valdījuma.Noteikumu projekta **26.3punkts** paredz, ka lēmuma saņēmējs neatlīdzina izdevumus, kuri VID radušies par to izlaišanai apturēto vai izturēto preču glabāšanu, kuras VID pārņēmis kā paraugus. Izdevumu atlīdzināšanas pienākums noteikts regulas Nr. 608/2013 29. pantā, savukārt, ja paraugi nepieciešami regulas 608/2013 25. panta 1. punkta “a” apakšpunktā minētajiem nolūkiem, būtu samērīgi, ja izdevumi, kuri VID radušies par to izlaišanai apturēto vai izturēto preču glabāšanu, nebūtu jāsedz lēmuma saņēmējam. Tas varētu būt arī stimulators lēmuma saņēmējam ļaut izņemt preču paraugus minētajam mērķim, jo saskaņā ar regulas Nr. 608/2013 23. panta 1. punkta “a” apakšpunktu paraugu ņemšanai ir nepieciešama lēmuma saņēmēja piekrišana.Noteikumu projekta **26.4punkts** paredz, ka preču paraugus, kuri vairs nav nepieciešami šo noteikumu 26.1punktā minētajiem nolūkiem, VID iznīcina par saviem līdzekļiem, par iznīcināšanu sastādot aktu. Noteikumu projekta **26.5punkts** paredz, ka lēmuma saņēmējs uzglabā preču paraugus, kuri lēmuma saņēmējam izsniegti Regulas Nr. 608/2013 19. panta 2. punktā paredzētajām vajadzībām, ja tie nav neglābjami zuduši pāraugu izpētes procesā, līdz galīgā lēmuma attiecībā uz precēm, kuru izlaišana ir apturēta vai kuras ir aizturētas, spēkā stāšanās brīdim. Šīs normas mērķis ir tiesiskās skaidrības nolūkos noteikt kārtību, kādā rīkoties ar paraugiem, kad ir veikta to izpēte, tai skaitā novērst iespējamās viedokļu atšķirības par to, kurai personai pēc paraugu izpētes tos būtu pienākums uzglabāt.Noteikumu projekta **26.6punkts** paredz, ja preces tiek izlaistas vai to aizturēšana tiek izbeigta, lēmuma saņēmējs šo noteikumu 26.5punktā minētās preces 10 darbadienu laikā pēc lēmuma par preču izlaišanu vai apturēšanas izbeigšanu spēkā stāšanās nodod VID. VID par to sastāda nodošanas pieņemšanas aktu, kura viena eksemplāru izsniedz lēmuma saņēmējam. Normas mērķis ir tiesiskās skaidrības nolūkos noteikt lēmuma saņēmēja pienākumu attiecībā uz rīcību ar tādu preču paraugiem, attiecībā uz kurām netiek konstatēts intelektuālā īpašuma tiesību pārkāpums.Noteikumu projekta **26.7 punkts** paredz, ka VID desmit darbdienu laikā pēc šo noteikumu 26.6 punktā minēto preču pārņemšanas informē preču deklarētāju vai valdītāju par iespēju saņemt minētās preces.Noteikumu projekta **26.8punkts** paredz, ka preču deklarētājam vai valdītājam ir pienākums desmit darbdienu laikā pēc tam, kad VID ir paziņojis par iespēju saņemt šo noteikumu 26.6 punktā minētās preces, pārņemt tās no VID. Par preču nodošanu deklarētājam vai valdītājam Valsts ieņēmumu dienests sastāda preču nodošanas – pieņemšanas aktu. Noteikumu projekta **26.9punkts** paredz, ja preču deklarētājs vai valdītājs šo noteikumu 26.8punktā minētajā termiņā nepārņem šo noteikumu 26.6 punktā minētās preces, VID rīkojas ar precēm regulas Nr. 952/2013 198. pantā paredzētajā kārtībā. Šādos gadījumos VID preces konfiscēs. Saskaņā ar likumprojekta “Grozījumi Muitas likumā (1016/Lp13) 15. pantu, kā arī ar **noteikumu projekta 2. punktu**, grozījumi MK noteikumos Nr. 468 stāsies spēkā 2021. gada 1. septembrī.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un VID. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietverto tiesību normu mērķgrupa ir personas un vienības, kurām atbilstoši Regulas Nr. 608/2013 3. pantam ir tiesības iesniegt pieprasījumus muitas iestādēm rīkoties attiecībā uz precēm, par kurām ir aizdomas, ka ar tām tiek pārkāptas intelektuālā īpašuma tiesības, kā arī personas, kas veic darbības ar precēm, kas pakļautas muitošanas procesam un varētu pārkāpt intelektuālā īpašuma tiesības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē tautsaimniecību un nerada papildu administratīvo slogu, jo ar noteikumu projektu tiek veikti precizējumi tiesiskajā regulējumā atbilstoši likumprojekta “Grozījumi Muitas likumā” (Nr.1016/Lp13) 6.pantam, kas paredz papildināt Muitas likumu ar jaunu14.1, 14.2, 14.3, 14.4, 14.5 un 14.6pantu.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav attiecināms. |
| 2. | Atbildīgā institūcija | Finanšu ministrija. |
| 3. | Cita informācija | Noteikumu projektam jāstājas spēkā vienlaikus ar likuma “Grozījumi Muitas likumā” (1016/Lp13) 6. pantā iekļauto Muitas likuma 14.5pantu, kuru spēkā stāšanas brīdis ir noteikts 2021. gada 1. septembris.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr. 608/2013.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 608/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 608/2013 25. panta 1. punkta “a” apakšpunkts; 19. panta 2. punkts; regulas Nr. 952/2013 198. pants. | Noteikumu projekta 1.11.punkts | Tiek ieviests pilnībā. | Nacionālais tiesību akts neparedz stingrākas prasības. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija |  |
|  **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Muitas politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.Noteikumu projekts 2021. gada 15. janvārī nosūtīts pirmreizējai izvērtēšanai un priekšlikumu sniegšanai Konsultatīvās padomes muitas politikas jomā locekļiem[[18]](#footnote-18), kā arī biedrībai “Latvijas profesionālo patentpilnvarnieku asociācija”. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2020. gada 2. septembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Muitas politika”, adrese: <https://www.fm.gov.lv/lv/mk-noteikumu-projekts-grozijumi-ministru-kabineta-2017gada-8augusta-noteikumos-nr468-noteikumi-par-atseviskiem-muitas-kontroles-veidiem> un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://www.mk.gov.lv/lv/ministru-kabineta-diskusiju-dokumenti>.Projekta izstrādes gaitā ir iesaistīti Konsultatīvās padomes muitas politikas jomā locekļi, kā arī biedrībai “Latvijas profesionālo patentpilnvarnieku asociācija”. |
| 3. | Sabiedrības līdzdalības rezultāti | Konsultatīvās padomes muitas politikas jomā locekļi un biedrība “Latvijas profesionālo patentpilnvarnieku asociācija” atbalsta noteikumu projekta tālāku virzību piedāvātajā redakcijā.  |
| 4. | Cita informācija | Konceptuālā ziņojuma, uz kura pamata ir sagatavots noteikumu projekts, kā arī likumprojekta “Grozījumi Muitas likumā” 6.pants, ar kuru Muitas likumā tiek iekļauts jauns 14.5pants, izstrādē tika iesaistīta Tieslietu ministrija, Satiksmes ministrija, kā arī nozares asociācijas. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | VID funkcijas netiks mainītas. Nav nepieciešams veidot jaunas institūcijas. Nav nepieciešama esošu institūciju likvidācija vai reorganizācija. Noteikumu projektā ietvertās normas tiks realizētas esošo cilvēkresursu un finanšu līdzekļu ietvaros. |
| 3. | Cita informācija | Nav |

Finanšu ministrs J.Reirs

Vībāne, 67095559

Marika.Vibane@fm.gov.lv

1. MK nosaka (1) kārtību, kādā īsteno muitas kontroles pasākumus intelektuālā īpašuma tiesību aizsardzībai; (2) lēmuma, ar kuru tiek apstiprināts lūgums muitas iestādei rīkoties attiecībā uz precēm, par kurām ir aizdomas, ka ar tām tiek pārkāptas intelektuālā īpašuma tiesības, saņēmēja pienākumus muitas kontroles pasākumu īstenošanas procesā; (3) lēmuma saņēmēja apstiprinājumā par intelektuālā īpašuma tiesību pārkāpumu norādāmo informāciju; (4) kārtību, kādā lēmuma saņēmējs Regulas Nr. 608/2013 izpratnē sedz izdevumus par izlaišanai apturēto vai izturēto preču glabāšanu un iznīcināšanu un nosaka šo izdevumu apmēru; (5) Muitas likuma 14.4  pantā minēto preču paraugu izņemšanas kārtību; (6) preču paraugu, kas izņemti saskaņā ar Regulas Nr. 608/2013 19. pantu, atdošanas kārtību preču deklarētājam vai valdītājam gadījumā, ja tiek konstatēts, ka ar precēm netiek pārkāptas intelektuālā īpašuma tiesības. [↑](#footnote-ref-1)
2. Likumprojekts “Grozījumi Muitas likumā” (Nr.1016/Lp13) Saeimā pieņemts 1.lasījumā 2021.gada 29.aprīlī [↑](#footnote-ref-2)
3. Konceptuālais ziņojums “Par līdzšinējā regulējuma izvērtējumu attiecībā uz intelektuālā īpašuma tiesību aizsardzību muitas jomā”, kurā ietvertie risinājumi tika atbalstīti ar Ministru kabineta 2019. gada 14. augusta rīkojuma Nr. 401 “Par konceptuālo ziņojumu “Par līdzšinējā regulējuma izvērtējumu attiecībā uz intelektuālā īpašuma tiesību aizsardzību muitas jomā”” 2. punktu [↑](#footnote-ref-3)
4. 2021.gada 29.aprīlī likumprojekts “Grozījumi Muitas likumā” (Nr.1016/Lp13) pieņemts Saeimā 1.lasījumā [↑](#footnote-ref-4)
5. Eiropas Parlamenta un Padomes 2013. gada 12. jūnija regula (ES) Nr. 608/2013 par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. 1383/2003 (turpmāk – regula Nr. 608/2013) [↑](#footnote-ref-5)
6. Noteikumu projekta 27.punktā minētais lēmuma saņēmējs [↑](#footnote-ref-6)
7. Noteikumu projekta 29.punktā minētais apstiprinājums [↑](#footnote-ref-7)
8. Komisijas 2015. gada 28. jūlija Deleģētās regulas (ES) [2015/2446](http://eur-lex.europa.eu/eli/reg_del/2015/2446/oj/?locale=LV), ar ko papildina Eiropas Parlamenta un Padomes Regulu (ES) Nr. [952/2013](http://eur-lex.europa.eu/eli/reg/2013/952/oj/?locale=LV) attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem [↑](#footnote-ref-8)
9. Mutisku deklarāciju var iesniegt par nekomerciālām precēm; komerciālām precēm ceļotāja personīgajā bagāžā, kuru vērtība nepārsniedz 1000 *euro*  vai kuru neto svars nepārsniedz 1000 kg. [↑](#footnote-ref-9)
10. MK nosaka kārtību, kādā īsteno muitas kontroles pasākumus intelektuālā īpašuma tiesību aizsardzībai, kā arī lēmuma, ar kuru tiek apstiprināts lūgums muitas iestādei rīkoties attiecībā uz precēm, par kurām ir aizdomas, ka ar tām tiek pārkāptas intelektuālā īpašuma tiesības, saņēmēja pienākumus muitas kontroles pasākumu īstenošanas procesā un kārtību, kādā sedz izdevumus par izlaišanai apturēto vai aizturēto preču glabāšanu un iznīcināšanu un nosaka šo izdevumu apmēru. [↑](#footnote-ref-10)
11. MK nosaka kārtību, kādā muitas amatpersona veic transportlīdzekļa apturēšanu Latvijas Republikas muitas teritorijā muitas kontroles veikšanai un nogādā transportlīdzekli muitas iestādē muitas kontroles veikšanai. [↑](#footnote-ref-11)
12. MK nosaka tehniskās prasības preču identifikācijas līdzekļiem, kā arī to izmantošanas kārtību. [↑](#footnote-ref-12)
13. Eiropas Parlamenta un Padomes 2013. gada 12. jūnija regula (ES) Nr. 608/2013 par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. 1383/2003 (turpmāk – regula Nr. 608/2013) [↑](#footnote-ref-13)
14. Regulas Nr.608/2013 23.panta 1.punkts [↑](#footnote-ref-14)
15. Eiropas Parlamenta un Padomes 2013. gada 9. oktobra Regulas (ES) Nr. 952/2013, ar ko izveido Savienības Muitas kodeksu (turpmāk – regula Nr. 952/2013) [↑](#footnote-ref-15)
16. Konceptuālā ziņojuma IV.sadaļas 4.3.punkts. [↑](#footnote-ref-16)
17. Konceptuālā ziņojuma IV.sadaļas 4.5.punkts [↑](#footnote-ref-17)
18. Minētās padomes sastāvā ir pārstāvji no biedrības “Autopārvadātāju asociācija “Latvijas auto””, Rīgas tehniskās universitātes, Latvijas Nacionālās kravas ekspeditoru un loģistikas asociācijas, biedrības “Latvijas Aviācijas asociācija”, Latvijas Darba devēju konfederācijas, Satiksmes ministrijas, VAS “Latvijas dzelzceļš” un Latvijas Loģistikas asociācijas. [↑](#footnote-ref-18)